

Rīgas valstspilsētas pašvaldības Ārtelpas un mobilitātes departaments

Ģertrūdes iela 36, Rīga, LV-1011, tālrunis 67012222, e‑pasts: amd@riga.lv

RĪKOJUMS

Rīgā

|  |  |  |
| --- | --- | --- |
| 07.07.2025. |  | Nr. AMD-25-337-rs |

|  |
| --- |
| Par satiksmi Ziepniekkalna ielā |

Pamatojoties uz Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.3., 3.2. apakšpunktu un 8. punktu, Rīgas domes 30.08.2023. saistošo noteikumu Nr.RD-23-235-sn “Rīgas valstspilsētas pašvaldības nolikums” 37.6.12.apakšpunktu, Rīgas domes 24.01.2024. nolikuma Nr.RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 6.26.1. apakšpunktu un ņemot vērā sabiedrības ar ierobežotu atbildību “Tilts” 09.06.2025. iesniegumu (reģistrēts ar Nr.AMD-25-6473-sd) un 30.06.2025. iesniegumu (reģistrēts ar Nr.AMD-25-7341-sd):

1. Noteikt, ka no 07.07.2025. līdz 15.09.2025. tiek ierobežota transportlīdzekļu satiksme Ziepniekkalna ielā, Rīgā posmā un virzienā no Kazdangas ielas līdz Ceraukstes ielai, saskaņā ar satiksmes organizācijas shēmu (pielikumā).

2. Par darbu veikšanu atbildīgā kontaktpersona ir sabiedrības ar ierobežotu atbildību “Tilts” projektu vadītājs Aigars Asarītis (tālrunis 28312421, e-pasts: a.asaritis@tilts.lv).

3. Sabiedrībai ar ierobežotu atbildību “Tilts” no 07.07.2025. līdz 15.09.2025. Ziepniekkalna ielā nodrošināt:

3.1. ceļa zīmju izvietošanu saskaņā ar satiksmes organizācijas shēmu (pielikumā);

3.2. iedzīvotāju un uzņēmumu (kuri atrodas minētajos ielu posmos) transportlīdzekļu piebraukšanu pie dzīvesvietas vai uzņēmuma;

3.3. operatīvā transporta satiksmi;

3.4. izbūves darbu izpildi atbilstoši līgumam AMD-25-2067-lī;

3.5. sabiedriskā transporta satiksmi, pagaidu pieturvietas izveidi un izvietot slēgtajā pieturvietā informāciju par pieturvietas slēgšanu, kā arī norādi par tuvākās pieturvietas atrašanās vietu un pagaidu pieturvietā izvietot pagaidu kustības sarakstus.

4. Transportlīdzekļu satiksmi Ziepniekkalna ielā var atjaunot pirms rīkojumā minētā laika, ja darbi tiek pabeigti ātrāk.

5. Rīgas valstspilsētas pašvaldības Centrālās administrācijas Komunikācijas pārvaldei:

5.1. nodrošināt informācijas par izmaiņām transportlīdzekļu satiksmē Ziepniekkalna ielā publiskošanu Rīgas valstspilsētas pašvaldības komunikācijas kanālu resursos;

5.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.

|  |  |
| --- | --- |
| Direktora p.i. | I.Urtāne |

|  |
| --- |
| Švarcbergs 67012709 |